Roman Turek

Roman Turek (* 21. máj 1970, Strakonice, Česko-Slovensko) je bývalý český hokejový brankár, ktorý s tímom Dallas Stars získal v roku 1999 Stanleyho pohár. Preslávil sa najmä pôsobením v tíme St. Louis Blues v National Hockey League, kde v rokoch 1999 až 2001 zastával pozíciu prvého brankára. Aktuálne pôsobí ako prezident klubu HC České Budějovice.

V roku 2000 bol nominovaný na Vezina Trophy pre najlepšieho brankára sezóny v NHL. V roku 1999 získal spolu s Edom Belfourom William M. Jennings Trophy za najnižší priemer inkasovaných gólov na zápas a túto trofej obhájil v roku 2000 spolu s Jamiem McLennanom. Jedenkrát bol súčasťou All-Star Teamu NHL (2000). 

V Českej hokejovej extralige bol v roku 2008 vyhlásený za najužitočnejšieho hráča sezóny 07/08 a v roku 1994 za najlepšieho českého hokejistu roka. 

V roku 1996 sa stal najlepším brankárom Majstrovstviev sveta v ľadovom hokeji. Celkovo v reprezentačnom hokeji získal jednu zlatú a jednu bronzovú medailu z Majstrovstiev sveta (1993,1996), dve bronzové medaile z Majstrovstiev sveta hráčov do 20 rokov (ešte s výberom Česko-Slovenska, 1989, 1990) a jednu zlatú medailu z Majstrovstiev sveta do 18 rokov (taktiež s výberom Česko-Slovenska, 1988). Zúčastnil sa Zimných olympijských hier v rokoch 1994 a 2002.

 Referencie 

Kategória:Českí hokejoví brankári
Kategória:Hráči St. Louis Blues
Kategória:Hráči Dallas Stars
Kategória:Hráči Calgary Flames
Kategória:Osobnosti zo Strakoníc
Kategória:Hráči HC České Budějovice
Kategória:Účastníci MS v hokeji 1993
Kategória:Účastníci MS v hokeji 1996
Kategória:Víťazi Stanleyho pohára
Kategória:Hokejisti draftovaní klubom Minnesota North Stars
Kategória:Brankári St. Louis Blues
Kategória:Brankári Dallas Stars
Kategória:Brankári Calgary Flames